Tim shefa hemi leko Port Vila yestete long aftanun blong ko tekem part long 2 bikfala kompetisen long Luganville, Santo, long wik ia.
Tufala kompetisen ia i kat Woman Lik Jampionjip bae i tekem ples long fraedei namba 15 Octoba,mo opening blong Provins of Orijin bae hemi tekem ples long sarere namba 16 Oktoba.
Shefa Futbol Asosiesen(SFA) Presiden, Lency Fred, hemi konfem yestete se bae tim we bae hemi flayem flaik blong shefa long tufala kompetisen ia,seleksen kraeteria i lukim,Saot Efate Futbol Lik hemi faelem sam pleya blong olgeta, 4 pleya i kam aut nao long Erakor Golden Star FC mo tufala narafala pleya tu i representem Sherperds United FC i stap insait long tim mo 4 narafala pleya blong Shefa Futsal league.
Mr Fred hemi talem se tim Sherperds United FC hemi jes kivim krin lait long mande wik ia long shefa futbol, blong 2fala pleya blong hem blong stap insait long tim shefa we bae oli ko taon long Luganville blong kompit wetem olgeta narafala Memba Asosiesen(MA) long taem blong kompetisen ia.
Kem bae hemi stat long namba 15 Octoba kasem namba 26 Oktoba, long Luganville Soka Stedium.
tpi_Latn tpi_Latn tpi_Latn tpi_Latn tpi_Latn